CELEX: 32008R0075
Language: da
Date: 2008-01-28 00:00:00
Title: Rådets forordning (EF) nr. 75/2008 af 28. januar 2008 om fremgangsmåder til forenkling af udstedelsen eller udfærdigelsen i Fællesskabet af oprindelsesbeviser og udstedelsen af visse godkendte eksporttilladelser i henhold til bestemmelserne om præferencehandelsordningerne mellem Det Europæiske Fællesskab og visse lande (EØS-relevant tekst )

29.1.2008   
            
            
               DA
            
            
               Den Europæiske Unions Tidende
            
            
               L 24/1
            
         
      RÅDETS FORORDNING (EF) Nr. 75/2008
   af 28. januar 2008
   om fremgangsmåder til forenkling af udstedelsen eller udfærdigelsen i Fællesskabet af oprindelsesbeviser og udstedelsen af visse godkendte eksporttilladelser i henhold til bestemmelserne om præferencehandelsordningerne mellem Det Europæiske Fællesskab og visse lande
   (EØS-relevant tekst)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 133,
   under henvisning til forslag fra Kommissionen, og
   ud fra følgende betragtninger:
   
               (1)
            
            
               I forordning (EF) nr. 1207/2001 om fremgangsmåder til forenkling af udstedelsen eller udfærdigelsen i Fællesskabet af oprindelsesbeviser og udstedelsen af visse godkendte eksporttilladelser i henhold til bestemmelserne om præferencehandelsordningerne mellem Det Europæiske Fællesskab og visse lande (1) er der fastsat bestemmelser om den korrekte udstedelse/udfærdigelse af oprindelsesbeviser i forbindelse med eksport af varer fra Fællesskabet som led i dets præferencehandelsforbindelser med visse tredjelande.
            
         
               (2)
            
            
               Bilag III og IV til forordning (EF) nr. 1207/2001 bør ændres for at sikre en korrekt angivelse af materialers oprindelse, når de i Fællesskabet benyttes til fremstilling af varer med oprindelsesstatus.
            
         
               (3)
            
            
               Forordning (EF) nr. 1207/2001 bør derfor ændres i overensstemmelse hermed —
            
         UDSTEDT FØLGENDE FORORDNING:
   Artikel 1
   I forordning (EF) nr. 1207/2001 foretages følgende ændringer:
   
               1)
            
            
               Bilag III erstattes af teksten i bilag I til nærværende forordning.
            
         
               2)
            
            
               Bilag IV erstattes af teksten i bilag II til nærværende forordning.
            
         Artikel 2
   Leverandørerklæringer for varer uden præferenceoprindelsesstatus udfærdiget inden datoen for denne forordnings ikrafttræden forbliver gyldige.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. januar 2008.
      
         
            På Rådets vegne
         
         D. RUPEL
         
         
            Formand
         
      
   
   
      (1)  EFT L 165 af 21.6.2001, s. 1. Senest ændret ved forordning (EF) nr. 1617/2006 (EUT L 300 af 31.10.2006, s. 5).
   
      BILAG I
      
         
            »BILAG III
            Leverandørerklæring for varer uden præferenceoprindelsesstatus
            Ved udfærdigelsen af leverandørerklæringen, som følger nedenfor, skal man være opmærksom på fodnoterne. Det er dog ikke nødvendigt at gengive disse.
            
               
         
      
   
   
      BILAG II
      
         
            »BILAG IV
            Stående leverandørerklæring for varer uden præferenceoprindelsesstatus
            Ved udfærdigelsen af leverandørerklæringen, som følger nedenfor, skal man være opmærksom på fodnoterne. Det er dog ikke nødvendigt at gengive disse.